|  |
| --- |
| **Objekta higiēniskais novērtējums** |
| Jelgavā |

|  |
| --- |
| 12.05.2023 |

|  |
| --- |
| 1. **Objekta nosaukums:** Bērnu nometnes |
| 1. **Objekta īpašnieks:** Kalnciema vidusskola, reģistrācijas Nr. 90009250281, Valgundes pagasts, Jelgavas novads, LV-3017 |
| 1. **Objekta adrese:** Kalnciema vidusskola, Valgundes pagasts, Jelgavas novads, LV-3017 |
| 1. **Novērtēšanu veica:** plānveida kontroli 2023.gada janvārī veica vecākā inspektore sabiedrības veselības jomā Dace Šulce |
| 1. **Novērtēšanā piedalījās:** Kalnciema vidusskolas direktore Ivita Saldava |
| **6. Konstatēts:**  Kalnciema vidusskolas telpās plāno organizēt diennakts bērnu nometnes.  **6.1. Vispārīgās ziņas par objektu/ objekta raksturojums**  Objekta higiēniskais novērtējums veikts sakarā ar saņemto iesniegumu, lai novērtētu Kalnciema vidusskolas telpu un teritorijas gatavību nometņu uzņemšanai. Nometņu programmu īstenošanai ir nepieciešamās nodarbību telpas. Nometnes dalībniekus paredzēts izvietot skolas ēkā un sporta veida aktivitātēm paredzēta Valgundes Sporta halle. Skolas mācību telpas tiks aprīkotas ar gultām un matračiem, pielāgojot tās par guļamtelpām. Nometnes dalībnieki nodrošinās savu gultas veļu. Katrā skolas stāvā nodrošināts sanitārais mezgls ar klozetpodiem, izlietnēm un dušas telpām. Sanitārās ierīces ir pietiekošā daudzumā un darba kārtībā. Visas telpas ir apmierinošā sanitāri – tehniskā stāvoklī. Tualetēs ir tualetes papīrs, šķidrās ziepes un roku susināšanas līdzekļi. Mazgāšanas un dezinfekcijas līdzekļi ir pietiekošā daudzumā. Telpu uzkopšanas inventārs ir marķēts un izvietots atsevišķā telpā. Telpu uzkopšanu veiks skolas apkopējas. Medicīniskos pakalpojumus nodrošinās nometņu vadītāji. Ēdināšanas pakalpojumi tiks organizēti skolas ēdnīcā. Ir nodrošināta sadzīves atkritumu savākšana un uzglabāšana slēgtos konteineros.  **6.2. Iekštelpu virsmu apdare**  Telpu apdarei un aprīkojumam izmantoti telpu funkcijai atbilstoši materiāli: grīdas ir stabilas, nav slidenas. Tualetes telpu sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums: dabīgais un mākslīgais. Vizuāli apgaismojums ir pietiekošs.  **6.4. Siltumapgāde**  Autonoma.  **6.5. Gaisa apmaiņa**  Visās telpās ir nodrošināta dabiskā vēdināšana caur logiem. Tualetē un dušas telpā ierīkota mehāniskā vilkmes/pieplūdes ventilācija. Sporta hallē mehāniskā nosūces ventilācija.  **6.6. Ūdens apgāde**  Autonoma (apsaimnieko SIA Jelgavas novada KU).  **6.7. Kanalizācijas sistēma**  Autonoma. Notekūdeņi aizplūst kanalizācijas sistēmā. Telpās, teritorijā nav kanalizācijas ūdeņu noplūde.  **6.8. Teritorijas labiekārtošana**  Teritorija ir sakopta, apgaismota, labiekārtota un dalībniekiem droša.  **6.9. Vides pieejamība**  Netika vērtēta.  **6.10. Riska faktoru novērtēšana un cita informācija:**  Dzeramais ūdens tiek piegādāts centralizēti no Kalnciema vidusskolas ūdensapgādes sistēmas, ko apsaimnieko SIA "Jelgavas novada KU” un tas neatbilst dzeramā ūdens nekaitīguma un kvalitātes prasībām. Dzeramais ūdens satur paaugstinātu sulfātu daudzumu, kas ir 408 - 605 mg/l (pieļaujamā norma 250 mg/l). |
| **7. Slēdziens**  Objekts „Bērnu nometnes” Kalnciema vidusskolas telpās un teritorijā, Valgundes pagastā, Jelgavas novadā, atbilst higiēnas prasībām. |
| 1. **Rekomendējamie pasākumi:**   Nometnes dalībniekiem nodrošināt fasētu dzeramo ūdeni, ņemot vērā paaugstināto sulfātu daudzumu dzeramajā ūdenī Kalnciema vidusskolas ūdensapgādes sistēmā.  Nometnes organizēt saskaņā ar 01.09.2009. MK noteikumiem Nr.981 ,,Bērnu nometņu organizēšanas un darbības kārtība” un Valsts izglītības satura centra „Vadlīnijas piesardzības pasākumiem bērnu nometņu organizētājiem” prasībām.  Nodrošināt bērnu veselībai drošu vidi un ievērot tiesību aktu prasības atbilstoši epidemioloģiskās situācijas attīstībai valstī. |

|  |  |
| --- | --- |
| Sabiedrības veselības departamenta  Zemgales kontroles nodaļas vadītāja | Airisa Lapiņa |

|  |  |
| --- | --- |
| Līga Ābolkalna, 25633189 |  |
| [liga.abolkalna@vi.gov.lv](mailto:liga.abolkalna@vi.gov.lv) |  |